钦定古今图书集成/明伦汇编/人事典/第055卷 > 尔雅 > 《释言》
## 钦定古今图书集成/明伦汇编/人事典/第055卷 > 尔雅 > 《释言》

迷惑也。

〈疏〉《小雅·节南山》云：“俾民不迷。”谓不惑也。

《韩子·内储说篇》：“郑桓公将欲袭郐，先问郐之豪桀良
臣辩智果敢之士，尽录其名姓，择郐之良田赂之，为
官爵之名而书之。因为设坛场郭门之外而理之，衅
之以鸡豭，若盟状。郐君以为内难也，而尽杀其良臣。
桓公袭郐，遂取之。”

《风俗通》：世间多有见怪惊怖以自伤者。谨按《管子》书：
齐公出于泽，见衣紫衣，大如毂，长如辕，拱手而立。还
归寝疾，数月不出。有皇士者见公语，惊曰：“物恶能伤
公，公自伤也。此所谓泽神委蛇者也，唯霸主乃得见
之。”于是桓公欣然笑，不终日而疾愈。予之祖父郴为
汲令，以夏至日诣见主簿杜宣，赐酒，时北壁上有悬
赤弩，照于杯，形如蛇，宣畏恶之，然不敢不饮。其日便
得胸腹痛切，妨损饮食，大用羸露，攻治万端，不为愈。
后郴因事过至宣家窥视，问其变故，云：“畏此蛇，蛇入
腹中。”郴还听事，思惟良久，顾见悬弩，必是也。则使门
下史将铃下待徐扶辇载宣于故处设酒，杯中故复
有蛇，因谓宣：“此壁上弩影耳，非有他怪。”宣遂解甚夷
怿。由是瘳平。官至尚书，历四郡，有威名焉。

《韩子说难》篇：宋有富人，天雨墙坏。其子曰：“不筑，必将
有盗。”其邻人之父亦云。暮而果大亡其财。其家甚智，
其子而疑邻人之父。

《说林篇》下：郑人有一子，将宦，谓其家曰：“必筑坏墙，是
不善人将窃其巷。人”亦云：“不时筑，而人果窃之。”以其
子为智，以巷人告者为盗。

《列子说符》篇：“人有亡𫓧者，意其邻之子视其行步窃
𫓧、颜色窃𫓧也，言语窃𫓧也，动作态度，无为而不窃
𫓧也，俄而”其谷而得其𫓧。他日复见其邻人之子，
动作态度，无似窃𫓧者。

《淮南子人间训》：魏将乐羊攻中山，其子执在城中，县
其子以示乐羊，乐羊曰：“君臣之义，不得以子为私。”攻
之愈急，中山因烹其子而遗之鼎羹与其首，乐羊循
而泣之曰：“是吾子已为使者。”跪而啜三杯。使者归报
中山曰：“是伏约死节者也，不可忍也。”遂降之，为魏文
侯大开地有功。自此之后，日以不信，此所谓有功而
见疑者也《魏志武帝纪》：“董卓表太祖为骁骑校尉，欲与计事。太
祖乃变易姓名，间行东归。”按注：“《世语》曰：‘太祖过吕伯
奢，伯奢出行，五子皆在，备宾主礼。太祖自以背卓命，
疑其图己，手剑夜杀八人而去’。”又孙盛《杂记》曰：“太祖
闻其食器声，以为图己，遂夜杀之。”

《晋书乐广传》：“广尝有亲客，久阔不复来，广问其故，答
曰：‘前在坐蒙赐酒，方欲饮，见杯中有蛇，意甚恶之，既
饮而疾’。”于时河南听事壁上有角，漆画作蛇。广意杯
中蛇即角影也，复置酒于前处，谓客曰：“‘酒中复有所
见不’？答曰：‘所见如初’。”广乃告其所以，客豁然意解。
珍珠船，《南史》：梁王萧察恶见妇人，相去数步，遥闻其
臭，经御妇人之衣，不复更著。

《北梦琐言》：元颃博士话，唐时中表间，有一妇人从夫
南中效官，曾误食一虫，常疑之，由是成疾，频疗不愈。
京城医者忘其姓名，知其所患，乃请主姨你中谨密
者一预戒之曰：“今以药吐泻，但以盘盂盛之。当吐之
时，但言有一个虾蟆走去，然切勿令娘子知之”，是诳
语也。其你仆遵之，此疾永除。

《摄生要录》《国史补》云：“李蟠常疑遇毒，锁井而饮，心灵
府也，为外物所中，终身不痊，多疑惑，病之本也。昔有
饮广客酒者，壁有雕弓，影落杯中，客疑蛇也，归而疾
作，后饮其地，始知弓也，遂愈。”又僧人入暗室，踏破生
茄，疑为物命，念念不释。夜有叩门索命者，僧约明日
荐拔，天明视之，茄也。疑之为害如此。

《东坡志林》：“石普好杀人，以杀为娱，未尝知其暂悔也。
醉中缚一奴，使其指使投之于河，指使哀而纵之。既
醒而悔，指使畏其暴，不敢以实告。居久之，普病，见奴
为祟，自以必死。指使呼奴示之，祟不复出，普亦愈。”
《渑水燕谈录》：“谏议大夫崔领博，君子人也。性有疑疾，
防闲闺门，过于严密。圬者涂室，以帛幕其目，恐窃视
其”私也。与夫“罗灰扃户殆不远。”

《暌车志》：“梁北丈人有之市而醉归者，黎丘鬼喜效人
子侄之状，扶而迫苦之。归而诮其子，始知奇鬼也。明
旦复往，其真子往迎之，丈人望其真子，拔剑而刺之。”

《易经既济象》曰：“终日戒，有所疑也。”按《程传》：“终日戒惧，
常疑患之将至也。处《既济》之时，当畏慎如是也。”
《系辞上传》：“子曰：《易》何为者也？圣人以断天下之疑。”
《书经大禹谟》：“去邪勿疑，疑谋勿成。”

罪疑惟轻，功疑惟重。

《周官》：“蓄疑败谋。”

《曲礼》：“疑事毋质直而勿有。”注：质，成也。彼已俱疑，而己
成言之，终不然，则伤知。直，正也。己若不疑，则当称师
友而正之，谦也。

卜筮者，先王之所以使民决嫌疑，定犹与也。故曰：疑
而筮之，则弗非也。按《注疏》曰：犹，兽名。与，亦兽名，二物
皆进退多疑，人之多疑惑者似之，故谓之犹与。
《缁衣》，上人疑则百姓惑。按注示民不以信，则为上之
人可疑，可疑则百姓其有不惑者乎？

《庄子·天地篇》赤张满稽曰：“自知其愚者，非大愚也；知
其惑者，非大惑也。大惑者，终身不解，大愚者终身不
灵。三人行而一人惑，所适者犹可致也。惑者少也。二
人惑则劳而不至，惑者胜也。而今也以天下惑，予虽
有祈向，不可得也，不亦悲乎！”

《韩子·内储说》篇：“凡谋者，疑也。疑也者，诚疑，以为可者
半，以为不可者半也。”

黄石公《安礼章》：“上无常操，下多疑心。自疑不信人，自
信不疑人。”

《文中子问易》篇：“魏徵问疑。子曰：‘天下皆疑，吾独得不
疑乎’？”征退，子谓董常曰：“‘穷理尽性，吾何疑’？常曰：‘非告
征也，子亦二言乎’？子曰：‘征所问者，迹也；吾告汝者，心
也’。”

“鼠璞。”大率奇事，易失实。虎石、蛇杯，意义略同，皆有二
出。《汉书》：李广出猎，见虎，射之没矢，视之，石也，射不入
矣。《韩诗外传》：熊渠子夜见虎，射之没金饮羽，下视知
石，复射，矢摧无迹。《晋书》：乐广赐客酒，杯中有蛇，既而
疾。广意厅壁角影，复置酒，客顿愈。《风俗通》：应郴请杜
宣酒，杯中如蛇，宣得疾后，于故处设酒，蛇乃弩影耳。
意遂解二事。于人名俱不合。未知孰是。

《淮南子》。